钦定古今图书集成/明伦汇编/氏族典/第454卷 > 《廖用贤尚友录》 > 宋白
## 钦定古今图书集成/明伦汇编/氏族典/第454卷 > 《廖用贤尚友录》 > 宋白

按《宋史宋白传》：“白字太素，大名人。建隆二年，擢进士
甲科。乾德初，试拔萃高等，解褐授著作佐郎。以亲老
祈外任，连知蒲城、卫南二县。太宗即位，擢为左拾遗，
权知兖州。岁馀，召还，拜中书舍人。太平兴国八年，召
入翰林为学士。端拱初，加礼部侍郎。白凡三掌贡士，
颇致讥议，遂出为保大军节度行军司马。逾年，抗疏”
自陈，太宗悯之，召为卫尉卿。真宗即位，命知开封府。
白倦于听断，求罢任。咸平四年，拜礼部尚书。景德二
年，与梁周翰俱罢。大中祥符三年卒，谥文安。子宪臣，
国子博士；得臣，太常丞；良臣，为太子中舍；忠臣，殿中
丞。